चौदहवें हफ्ते में बच्चे के शरीर के साथ-साथ सिर का आकार भी बढ़ने लगता है। कान और आंख अपने सही जगह पर आने लगते हैं, गर्दन का आकार भी बढ़ने लगता है और ठोड़ी सीने के पास से हटकर अपने सही जगह पर आ जाती है। शिशु गर्भनाल (र्प्लासेंटा) की सहायता से अपना सारा आहार लेता है इसलिए मां को अपने खान-पान पर अधिक ध्यान देने की जरूरत होती है ताकि बच्चे का पेट अच्छे से भर सके। अल्ट्रासाउंड में आप अपने बच्चे की अंगुलियों की गति को अच्छी तरह देख सकते हैं। इस समय में बच्चे के दिल की धड़कन दोगुनी होती है लेकिन यह सामान्य होता है। [ये भी पढ़ें: प्रेग्नेंसी का तेरहवां सप्ताह]